શાલિનીએ મંજુલાનો હાર પડાવી લેવાનો પેંતરો કર્યો છે અને એ માટે સંદતર ખોડી વાર્તા ઉપજાવી કાઢી છે એનો તો બંને ભાભીઓને સ્પષ્ટ ખ્યાલ આવી ગયો હતો. ભાવિકા સાથે હતી. એને લીધે અલકા નિશ્ચિત હતી. તું ખોટું બોલે છે એવું નણંદને મોઢા મોઢ તો કહેવાય નહીં. એવી તો અલકામાં હિંમત નહોતી, પણ એને ભાવિકા ઉપર શ્રદ્ધા હતી. નણંદની નફ્ફટાઈ અને લાલસાથી ભરેલી ચાલબાજી ભાવિકા નહીં ચલાવી લે. કચકચાવીને વળતો ઘા મારીને એ નણંદને ચૂપ કરી દેશે એવી અલકાને ખાતરી હતી. ભાવિકા કેવો પ્લાન કરે છે એ જાણવાની જિજ્ઞાસા સાથે એ વારાફરતી ભાવિકા અને શાલિનીના ચહેરા સામે તાકી રહી હતી.